Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 331

3. Befektetési célú értékpapírok Ebben az eszközcsoportban azokat a nyílt körben kibocsátott, eredetileg hosszú lejáratú értékpapírokat kell kimutatni, amelyeket elsősorban befektetésként, vagy hosszabb időre, tartós jövedelemszerzési céllal tart a hitelintézet. Itt kell feltüntetni továbbá a zárt körben kibocsátott valamennyi értékpapírt. Az értékpapírokat az Szkr. szerinti értéken kell szerepeltetni. * A besorolás megkönnyítéséül az MNB adatszolgáltatására vonatkozó Útmutató 7. sz. mellékletben megtalálható a Budapesti Értéktőzsdére bevezetett részvények szektorbontásban. A felsorolás sorrendje követi a kereskedési célú értékpapírokét, de külön kell bemutatni a zárt körben kibocsátott, hitelviszonyt megtestesítő értékpapírok állományát (az 31.71—73. sorokban) és az egyéb részesedéseket, üzletrészeket. (A cégnyilvántartásba még nem bejegyzett vállalkozásokba befizetett pénzbeli vagy nem pénzbeli alapítói hozzájárulásoknak az összegét is figyelembe kell venni.) A szektoronkénti bontásnál az eredeti kibocsátó szerint kell az értékpapírokat besorolni, akkor is, ha értük valaki garanciát vállalt. A nem forgatási céllal tartott konszolidációs államkötvények állományát is ebben a részben (a 31.12. sorban) kell közölni. A 31.13. sorba az ÁHT egyéb intézményei (pl. a TB önkormányzatai) által kibocsátott, befektetési céllal birtokolt értékpapírok állományának kell kerülnie. A befektetési céllal vásárolt kárpótlási jegyek állománya is ebbe a sorba kerül. [Az állam által átvállalt, korábban kibocsátott TB kötvény állományának a központi költségvetésnek nyújtott hitelek között (az 51.12. sorban) kell szerepelnie.] A külföldi jegybankok által kibocsátott, hitelviszonyt megtestesítő értékpapírokat (mivel azok nem felelnek meg az Épt. szerint megfogalmazott állampapír kategóriának) az egyéb külföldi értékpapírok között, az 31.62. sorban kell feltüntetni. A 32.21., illetve a 32.22. sorokban figyelembe vett — a fogalmak között meghatározottak szerinti — Speciális Pénz- és Tőkepiaci Intézményekben történt befektetések értékét az I. C Tájékoztató adatok között a 88.2. Vagyoni érdekeltség speciális pénz- és tőkepiaci intézményekben sorban is szerepeltetni kell.* A 32.4. Külföldi részvények sorban kimutatott hitelintézetben, pénzügyi, illetve befektetési vállalkozásban, biztosítóban, valamint járulékos vállalkozásokban szerzett befektetések értékeit — az I. C Tájékoztató adatok között a Bef. célú és vagyoni érdek. külföldi részvényekből — PIBB vállalkozások (93), valamint a Járulékos vállalkozások (94) sorokban — külön ki kell emelni. A 32.5. Egyéb részesedések, üzletrészek sorban azokat a befektetéseket kell feltüntetni, amelyeket a hitelintézet tartós jövedelemszerzés céljából szerzett és forgalomképesek. A befektetési célú értékpapírok után a Hpt., illetve a számviteli előírásoknak megfelelően képzett céltartalékok hó végén fennálló állományát (a befektetési célú értékpapírokét) a 31.8., illetve (a részvényekét) a 32.6. sorban kell kimutatni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes